als_Latn dik_Latn tur_Latn
Hetuesit e IPK-së arrestojnë një zyrtar policor
Më dyshimin se ka kryer veprën penale lëndim trupor Inspektorati Policor arrestoi një zyrtar policor
Më 25 janar 2014, Inspektorati Policor i Kosovës (IPK) ka pranuar një informatë për involvimin e një pjesëtari të Policisë së Kosovës në një rast rrahje.
Bazuar në ligjin e IPK-së, hetuesit e Inspektoratit janë njoftuar menjëhërë për këtë rast dhe kanë dalë në vendin e ngjarjes.
Incidenti raportohet se ka ndodhur dje (25.01.2014) rreth orës 14:00 në rrugën “Avdullah Tahiri” në Gjilan ku zyrtari policor jashtë detyrës zyrtare ishte involvuar në një rast rrahje duke i shkaktuar lëndime trupore viktimës pas një mosmarrëveshje verbale rreth një borxhi.
Për shkak të lëndimeve trupore viktima është dërguar për trajtim mjekësor në qendrën mjekësore në Gjilan.
Pas marrjes së informacioneve për këtë rast si dhe marrjes së deklaratave nga ankuesi si dhe dëshmitarët okular, në konsultim me Prokurorin përgjegjës, zyrtari policor G. J. është arrestuar nga hetuesit e Inspektoratit Policor të Kosovës me dyshimin se i njëjti ka kryer vepën penale lëndim trupor.
I arrestuari është intervistuar në prezencë të avokatit të tij dhe me vendim të prokurorit i është caktuar masa e ndalimit policor për 48 orë.
als_Latn als_Latn als_Latn als_Latn als_Latn als_Latn als_Latn als_Latn